Държавен вестник, бр. 62, 2016 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  62
за измерване на инвестиционния риск е стан­
дартното отклонение на доходността. По-високи 
стойности на стандартното отклонение означават 
по-висока степен на променливост (волатил­
ност) на постигнатата доходност и съответно 
по-голям риск.
Стандартно отклонение на доходността за 
последните 5 години
Представя се хистограма на стандартното 
отклонение на доходността с данни за всяка 
календарна година от предходния петгодишен 
период (актуализира се ежегодно). В случай че 
фондът е осъществявал дейност за период, по-
кратък от 5 години, се представя графика с данни 
за периода на осъществяване на дейност от фонда 
само за пълните календарни години, като този 
период се посочва в заглавието на графиката. В 
случай че фондът е осъществявал дейност за период, 
по-кратък от 1 година, не се предоставя тази 
информация. Изрично се посочват причините за 
предоставяне на информация за период, по-кратък 
от 5 години, съответно за непредоставянето є. 
Посочените резултати се отнасят за минал 
период и не следва да се считат като обещание 
за бъдещи резултати. 
Инвестиционната политика на пенсионния 
фонд, измененията в основните цели и огра­
ничения на инвестиционната дейност, както 
и значението на показателите за постигнатата 
доходност и равнището на инвестиционния риск 
са достъпни в офисите на дружеството и на не­
говата страница в интернет (www.....). 
Допълнителна информация за доходността и 
стандартното отклонение на всички пенсионни 
фондове можете да намерите на сайта на КФН: 
www.fsc.bg, в раздел „Статистика на осигурител­
ния пазар“. 
До 10-о число на месеца, следващ всяко ка­
лендарно тримесечие, ПОД публикува на своята 
страница в интернет информация за обема и 
структурата на инвестициите по видове активи 
и емитенти на ценни книжа за управлявания 
от него УПФ.  
2. Такси и удръжки 
При управлението на фонда ПОД събира 
следните такси и удръжки:
Наименование на так­
сата
Размер на таксата
(посочват се изчерпателно всички такси и уд­
ръжки съгласно правилника на фонда)
3. Гаранции
ПОД е длъжно да постигне минимална до­
ходност при управление на активите на фонда, 
която може да бъде положителна или отрицател­
на. Следва да имате предвид, че предвиденият в 
закона механизъм за компенсиране на недостига 
до минималната доходност не Ви гарантира 
положителна доходност и запазване на пълния 
размер на внесените средства.
Вие можете да получите допълнителна инфор­
мация за дейността на ПОД:
– на тел. ... (тел. за контакти на ПОД);
– www..... (интернет страница на ПОД);
– от неговите осигурителни посредници и 
служители;
– от Комисията за финансов надзор (www.fsc.bg).
Вие можете да се запознаете с документите 
с основна информация за осигурените лица на ос­
таналите пенсионноосигурителни дружества на 
техните интернет страници.
Моля, прочетете внимателно 
правилника на фонда и Вашия 
осигурителен 
договор, 
техните 
разпоредби имат предимство пред 
този документ!“
Този 
документ е 
изготвен
на ............... г.
Преходни и заключителни разпоредби
§ 15. Пенсионноосигурителните дружества 
съобразяват дейността си и правилниците за 
организацията и дейността на управляваните 
от тях фондове за допълнително задължи­
телно пенсионно осигуряване с тази наредба 
и представят правилниците за одобрение в 
Комисията за финансов надзор в едномесечен 
срок от обнародването є в „Държавен вестник“.
§ 16. До 20.12.2016 г. могат да се използват 
и образците на заявления за участие съгласно 
приложение № 1 към чл. 3, ал. 1 и приложение 
№ 2 към чл. 3, ал. 2, действащи до влизане в 
сила на тази наредба.
§ 17. В Наредба № 3 от 2003 г. за реда и 
начина за промяна на участие и за прехвър­
ляне на натрупаните средства на осигурено 
лице от един фонд за допълнително пенсионно 
осигуряване в друг съответен фонд, управляван 
от друго пенсионноосигурително дружество 
(ДВ, бр. 90 от 2003 г.; изм. и доп., бр. 9 и 85 
от 2004 г., бр. 50 от 2005 г.; попр., бр. 52 от 
2005 г.; изм., бр. 7 от 2006 г.; изм. и доп., бр. 78 
от 2011 г., бр. 1 от 2016 г.) се правят следните 
изменения и допълнения:
1. В основния текст на чл. 7, ал. 5 думите 
„срока по ал. 1“ се заменят със „срока по ал. 2“.
2. В приложение № 1а към чл. 3, ал. 10 
в текста на т. 9.4 думите „До 31 март всяка 
година пенсионноосигурителното дружество 
публикува на своята страница в интернет 
информация за обема и структурата на ин­
вестициите по видове активи и емитенти на 
ценни книжа за всеки управляван от него 
ФДЗПО. Информацията се изготвя по данни 
към края на предходната година.“ се заменят 
с „До 10-о число на месеца, следващ всяко 
календарно тримесечие, ПОД публикува на 
своята страница в интернет информация за 
обема и структурата на инвестициите по ви­
дове активи и емитенти на ценни книжа за 
управлявания от него ФДЗПО“.